**OBRAZLOŽENJE UZ IZVRŠENJE FINANCIJSKOG PLANA ZA RAZDOBLJE OD 01.01.2023. DO 31.12.2023. GODINE**

* **OPĆI DIO -**

**OBRAZLOŽENJE OPĆEG DIJELA FINANCIJSKOG PLANA**

1. **Prihodi i primici Fakulteta**

Prije svega važno je napomenuti da planirani prihodi i primici koje se iskazuju u ovome obrazloženju odnose na izmjene i dopune financijskog plana. Ukupan prihod planiran za 2023. godinu iznosi 8.405.143 eura, izvršenje za razdoblje 1. siječnja 2023. godine do 31. prosinca 2023. godine iznosi 8.500.740 eura, odnosno 9% više od financijskog plana. Fakultet je proračunski korisnik te osigurava sredstva za aktivnost A621003 Redovna djelatnost Sveučilišta u Osijeku kroz Državni proračun za plaće i materijalna prava zaposlenika iz izvora 11 sukladno dodijeljenim limitima od strane Ministarstva znanosti i obrazovanja, odnosno Sveučilišta J.J. Strossmayera u Osijeku. Planirani iznos sredstava za 2023. iznosi 7.117.718 eura, izvršenje za razdoblje od 1. siječnja 2023. do 31. prosinca 2023 godine. iznosi 7.110.519 eura što je gotovo jednako kao u financijskom planu. Vlastiti prihod - izvor 31 planiran je za 2023. u iznosu od 753.000 eura, izvršenje za razdoblje od 1. siječnja 2023. do 31. prosinca 2023. iznosi 753.904 eura što je gotovo jednako kao u financijskom planu. Vlastiti prihod fakultet ostvaruje od programa cjeloživotnog učenja, projekta, kotizacija od konferencija, prodaje knjiga, najma prostora te tržišnih projekata. Namjenski prihod - izvor 43 planirani iznos za 2023. je 296.700 eura, izvršenje za razdoblje od 1. siječnja 2023. do 31. prosinca 2023. iznosi 277.358 eura odnosno 93% financijskog plana. Navedeni prihod Fakultet ostvaruje od školarina i troškova upisa na prijediplomske, diplomske i poslijediplomske studije. Prihodi izvora 52 se planiraju samo ako postoji pisana obavijest koliko će sredstva određeni uplatitelj uplatiti u planiranom razdoblju. Ukoliko sredstva nisu planirana, prihodi se mogu trošiti do visine uplaćenih sredstava. Fakultet ostvaruje prihod od projekata koje financira Hrvatska zaklada za znanost i Agencija za mobilnosti i programe Europske unije – prihod je planiran u iznosu od 236.955 eura za 2023. godinu, a ostvareno je 358.189 eura što je 51% više od financijskog plana. Razlog tome je što su sredstva planirana sukladno dostavljenoj obavijesti Hrvatske zaklade za znanost, Agencije za mobilnost i programe Europske unije. U ovaj izvor financiranja pripada i Erasmus mobilnost zaposlenika koja se ne planira, ali se sredstva utroše do visine primljenih sredstava. Prihodi izvora 61 – donacije planirane su u iznosu 770 eura, te je isti iznos i uplaćen. Prihodi od nefinancijske imovine – izvor 71 planirani su u iznosu 9.491 eura, a uplaćeno je 9.499 euro što je gotovo jednako kao u financijskom planu. Navedeni prihod je ostvaren od prihoda za otkup društvenih stanova i prodajom sportske opreme koje Fakultet više ne koristi u fitnes dvorani.

1. **Rashodi i izdaci Fakulteta**

Također, planirani rashodi koji se iskazuju u ovome obrazloženje odnose se na iznose iz izmjena i dopuna financijskog plana. Ukupni rashod planiran za 2023. iznosi 8.346.741 eura, izvršenje za razdoblje od 1. siječnja 2023. do 31. prosinca 2023. iznosi 8.605.223 eura odnosno 12% više od financijskog plana. Najveći dio rashoda Fakulteta odnosi se na plaće i materijalna prava zaposlenih na Fakultetu iz izvora 11 Opći prihodi i primici koji su planirani za 2023. iznosi 6.605.310 eura, izvršenje za razdoblje od 1. siječnja 2023. do 31. prosinca 2023. iznosi 6.668.006 eura odnosno 1% više od financijskog plana. Iz aktivnosti Programsko financiranje javnih visokih učilišta isplaćuje se naknada vanjskih suradnika koji sudjeluju u nastavnom procesu, pokrivanje troškova gostujućih predavača, terenske nastave, nastavnih i izvannastavnih aktivnosti studenata. Unutar aktivnosti je planirano pokrivanje troškova za znanstveno-istraživački rad zaposlenih i pokriće troškova redovnog poslovanja i režija da bi se uspješno odvijao nastavni proces i troškova za nabavu opreme potrebne za nastavu. Planirani iznos rashoda za 2023. godinu iznosi 506.819 eura, izvršenje za razdoblje od 1. siječnja 2023. do 31. prosinca 2023. iznosi 437.650 eura odnosno 86% financijskog plana za materijalne rashode. Razlog smanjenoj potrošnji u odnosu na plan je taj što nisu uplaćena sva sredstva za programsko financiranje za akademsku godinu 2022./2023. Redovna djelatnost Sveučilišta u Osijeku - Planirani iznos rashoda na izvoru 31 – vlastiti prihodi za 2023. godinu iznosi 627.902 eura, izvršenje za razdoblje od 1. siječnja 2023. do 31. prosinca 2023. iznosi 821.167 eura odnosno 28% više od financijskog plana. Iz izvora 31 pokrivaju se troškovi organizacije programa cjeloživotnog učenja, naknade zaposlenicima u obliku paušalne prehrane, službena putovanja, uredski materijal, naknade za vanjske suradnike i reprezentacija. Iz vlastitih prihoda planirano je financiranje radova u potkrovlju te kupnja računalne opreme i namještaja u iznosu 567.659 eura, a utrošeno je 665.353 eura. Višak je podmiren iz prihoda iz prethodnih razdoblja. Planirani iznos rashoda na izvoru 43 – namjenski prihodi za 2023. godinu iznosi 287.458 eura, izvršenje za razdoblje od 1. siječnja 2023. do 31. prosinca 2023. iznosi 332.939 eura odnosno 26% više od financijskog plana. Iz izvora 43 pokrivaju se materijalni rashodi koji obuhvaćaju rashode poslovanja kao što su režijski troškovi, troškovi uredskog materijala, troškovi promidžbe studijskih programa, troškovi održavanja, materijal za redovno održavanje poslovanja Fakulteta, kao i troškovi službenih putovanja i reprezentacije. Također, planirano je 74.455 eura za uređenje potkrovlja i ostalih dodatnih ulaganja na zgradi u iznosu 85.744 eura.

Izvor 52 čine rashodi za EU projekte: **VirtuOS – uspostava regionalnog centra kompetentnosti u sektoru turizma i ugostiteljstva, Digital Education for Crisis Situations: Times when there is no alternative (DECriS), Prevention and Support for Gender Based Violence, te projekti Hrvatske zaklade za znanost kojih je trenutno troje aktualnih**. Izvor 52 obuhvaća i prijenose sredstava temeljem Ugovora o međufakutetskoj suradnji, vezana za pokriće troškova putovanja, prijenose sredstva Agencije za znanost i visoko obrazovanje i Erasmus+ program mobilnosti, navedeni iznosi nisu planirani u financijskom planu. Njihovo izvršenje ovisi o primljenim sredstvima, odnosno prijavama na program mobilnosti. Rashodi na izvoru 52 su 8% veći u odnosu na prihod. Prihodi izvora 52 se planiraju samo ako postoji pisana obavijest koliko će sredstva određeni uplatitelj uplatiti u planiranom razdoblju. Ukoliko sredstva nisu planirana, prihodi se mogu trošiti do visine uplaćenih sredstava.

1. **Prijenos sredstava iz prethodne godine u sljedeću**

Fakultet je u prethodnim proračunskim godinama ostvarivao višak prihoda poslovanja u najvećem dijelu od programa cjeloživotnih učenja, školarina za prijediplomske, diplomske i poslijediplomske studije, prenesenih sredstva za projekte. Stoga Fakultet svake godine ima prijenos sredstava u sljedeću godinu. Iznos prijenosa u 2023. godinu na izvoru 31 iznosi 528.609,86 eura koji su pokrili troškove programa cjeloživotnih učenja, naknada u obliku paušalne prehrane zaposlenicima i najveći dijelom za uređenje potkrovlja zgrade Fakulteta te pokrivanje troškova redovitog poslovanja zbog izostanka uplate za programsko financiranje nastavne i znanstvene djelatnosti. Iznos prijenosa u 2023. na izvor 43 iznosi 161.175,00 eura koji su pokrili najvećim dijelom troškove uređenje potkrovlja zgrade, te za redovitu nastavu na prijediplomskih, diplomskih i poslijediplomskim studijima te pokrivanje troškova redovitog poslovanja zbog izostanka uplate za programsko financiranje nastavne i znanstvene djelatnosti. Na izvoru 52 iznosi 74.733 eura je iznos koji će se utrošiti na troškove projekata u narednim razdobljima.

1. **Račun financiranja**

Fakultet je ostvario prihod od financijske imovine u iznosu 150.000 eura koji je poslužio za pokrivanje troškova uređenja potkrovlja zgrade i prenamjenu prostora u Školskoj ulici.